Diari Oficial de la Generalitat Valenciana


Sumari del DOGV 7643, del 26-10-2015 (2015/8440)

CORRECCIÓ d'errades del Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball.
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2015/09/18/157/corrigendum/84876739/dof/vci/html**

### Dades del document

Número de DOGV
:   7643

Data del DOGV
:   26-10-2015

Secció del DOGV
:   I. DISPOSICIONS GENERALS

Número del document
:   2015/8440


Data del document
:   26-10-2015

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Correcció d'errades

Correcció d'errades

 Descriptors 

:   * Conselleria d'Economia Sostenible, Sectors Productius, Comerç i Treball
    * organització administrativa
    * legislació
    * reglament intern
    * administració regional

CORRECCIÓ d'errades del Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball. [2015/8440]  
Advertides errades en la publicació de l'esmentat decret en el Diari Oficial de la Comunitat Valenciana número 7620, de 22 de setembre de 2015, es rectifica tot seguit:  
  
- En l'article 11, apartat 1.  
On diu:  
«1. De la Direcció General d'Economia, Emprenedoria i Cooperativisme depén la Subdirecció General d'Anàlisi, Planificació i Coordinació Econòmica a què correspon el desenvolupament de les competències atribuïdes a la Direcció General en matèria d'estudi, avaluació i difusió de l'economia valenciana, d'avaluació, orientació, planificació, coordinació i seguiment de les polítiques econòmiques de suport a la competitivitat socioeconòmica de la Comunitat, en l'àmbit de les direccions generals de la Conselleria i de la Conselleria amb les altres conselleries, de la coordinació interna dels serveis de la Direcció General, i també la supervisió de la mediació d'assegurances i reassegurances privades»;  
  
Ha de dir:  
«1. De la Direcció General d'Economia, Emprenedoria i Cooperativisme depén la Subdirecció General d'Anàlisi, Planificació i Coordinació Econòmica a la qual correspon el desenvolupament de les competències atribuïdes a la direcció general en matèria d'estudi, avaluació i difusió de l'economia valenciana, d'avaluació, orientació, planificació, coordinació i seguiment de les polítiques econòmiques de suport a la competitivitat socioeconòmica de la Comunitat Valenciana, en l'àmbit de les direccions generals de la conselleria i de la conselleria amb les altres conselleries, de la coordinació interna dels serveis de la direcció general davall la seua dependència, així com la supervisió de la mediació d'assegurances i reassegurances privades».  
  
- En l'article 11, apartat 5.  
On diu:  
«5. Així mateix, de la Direcció General d'Economia, Emprenedoria i Cooperativisme depén la Subdirecció General d'Economia Social i Emprenedoria, a la qual correspon el desenvolupament de les competències atribuïdes a la Direcció General en matèria de promoció de l'economia social a la Comunitat, en totes les modalitats i col·lectius, particularment en el cas dels emprenedors, els autònoms, les cooperatives i les societats laborals, i que portarà a terme les actuacions de registre, comunicació, promoció i suport públic als col·lectius esmentats»;  
  
Ha de dir:  
«5. Així mateix, de la Direcció General d'Economia, Emprenedoria i Cooperativisme depén la Subdirecció General d'Economia Social i Emprenedoria, a la qual correspon el desenvolupament de les competències atribuïdes a la Direcció General en matèria de promoció de l'economia social a la Comunitat Valenciana, en totes les modalitats i col·lectius, particularment en el cas dels emprenedors, les cooperatives i les societats laborals, i que portarà a terme les actuacions de registre, comunicació, promoció i suport públic als col·lectius esmentats».  
  
  
- En l'article 12, apartat f.  
On diu:  
«f) Gestionar els registres administratius d'associacions empresarials i professionals, sindicals, de treballadors autònoms, d'empreses acreditades del sector de la construcció, el registre dels convenis col·lectius de treball i la inspecció i, si és el cas, sanció»;  
Ha de dir:  
«f) Gestionar els registres administratius d'associacions empresarials i professionals, sindicals, de treballadors autònoms, d'empreses acreditades del sector de la construcció, d'empreses de treball temporal, el registre dels convenis col·lectius de treball i la inspecció i, si és el cas, sanció».  
  
- En l'article 18, apartat 1, lletres a, b i c.  
On diu:  
«1. De la Direcció General de Comerç i Consum depén la Subdirecció General de Comerç i Consum, que té les funcions següents:  
  
a) Dur a terme l'elaboració de mesures encaminades a l'execució de la política de preus de la Generalitat i la tramitació, informació i redacció de propostes de resolució dels expedients en matèria de preus.  
  
b) Dur a terme l'elaboració i/o participació en els desplegaments reglamentaris d'informes i propostes en matèria de normatives relacionades amb les competències de la Direcció General.  
c) Dur a terme l'elaboració de propostes per a la reforma, modernització, millora o implantació i, si és el cas, autorització, d'estructures comercials amb impacte territorial»;  
Ha de dir:  
«1. De la Direcció General de Comerç i Consum depén la Subdirecció General de Comerç i Consum, a la qual correspon el desenvolupament de les competències atribuïdes a la Direcció General i, en especial, la supervisió i coordinació de totes les corresponents als serveis que estan sota la seua dependència».


Còpia Permalink ELI